
9. N'hi ha 3 que són nous per al Pleistocè 
superior de les Balears, mentre que un 


Aquest treball és la continuació dels 
publicats per Florit i Alcover (1987a, b). 
L'ornitofauna fòssil de la Cova Nova és la 
més rica de les que s'han publicat del 
Pleistocè superior de Mallorca. Als 23 
tàxons d'aus ja descrits se n'hi afegeixen 


altre ho és només per a Mallorca. 

Les dades del jaciment es troben a 
Florit i Alcover (1987a). Aquesta cova ha 
estat objecte de noves exploracions 
paleontològiques el 1990 i el 1991. Una 
part del material que aquí presentam 

prové d'aquestes darreres visites. Una 
altra part fou recollectada prèviament i 
estava pendent d'estudi. Tots els 
materials es troben depositats a la 
col-lecció de vertebrats "Museu de la 
Naturalesa de les llles Balears", Ciutat de 
Mallorca (acrònim: MNCM). 


Part Sistemàtica 


En aquesta secció només 
esmentarem els taxons que són nous per 
al jaciment dé la Cova Nova, i que en 
conseqüéncia no apareixen als treballs de 
Florit i Alcover (1987a, b). S'ha seguit 
l'ordre sistemàtic de Voous (1973, 1977). 
Les dades de distribució actual i de 
preferéncia d'hàbitats de les espécies 
provenen dels treballs de Cramp i 
Simmons (1977, 1980), Cramp (1985, 
1988), Ferrer et al. (1986) i Fernandez- 
Cruz i Araujo (1985). La distribució 
geográfica als jaciments quaternaris prové 
del catàleg de Brodkorb (1962, 1970, 
1978) per a la regió paleàrtica i de Alcover 
et al. (1981) per a les Balears. 

Les mesures obtingudes s'han pres 
d'acord amb els critèris de Mourer- 
Chauviré (1975b), llevat de APH, APT, 
ADT, LM i LS, que s'han pres seguint els 
criteris de von den Driesch (1976). Les 
abreviatures que hem fet servir són les 
següents: LCo, llargària màxima del 
coracoide; LMCo, llargària medial del 
coracoide; AFCo, amplària de l'extrem 
basal articular del coracoide; LH, llargària 
màxima de l'húmer, APH, amplària 
proximal de l'húmer presa éntre el 
tuberculum dorsalis i el t. ventràlis, ADH, 
amplària màxima de l'epífisi distal de 
l'húmer, AMH, amplària de la diàfisi de 
l'húmer, LT, llargària màxima del tíbio- 
tars; APT, amplària màxima de l'epífisi 


proximal del tíbio-tars presa entre el 
condylus medialis femoralis i la crista 
lateralis, ADT, amplària màxima de l'epífisi 
distal del tíbio-tars, AMT, amplària de la 
diàfisi del tíbio-tars; LM, llargària màxima 
de la mandíbula, LS, llargària de la símfisi 
mandibular. La nomenclatura emprada per 
a les descripcions osteològiques és la de 
Baumel et al. (1979). 


ORDRE PROCELLARIIFORMES 
FAMILIA PROCELLARIIDAE 
Calonectris diomedea Scopoli 1769 


MATERIAL. MNCM 21287-8: 2 
fragments de mandíbula. Nombre mínim 
d'individus: 1. 


Aquests dos fragments de mandíbula 
pertanyen a una Procellariiforme de talla 
mitjana. Han estat comparats amb mate- 
rials recents de la col.lecció de 
comparació pertanyents a lés espècies de 
Puffinus de talla gran (P. gravis i P. 
griseus) i a Calonectris diomedea 
(subespècies diomedea i borealis). Els 
fragments mandibulars provinents de la 
Cova Nova són morfològicament idèntics 
als de Calonectris diomedea, i presenten 
una talla similar. Hem observat que les 
mides de les mandíbules de les 
subespècies diomedea i borealis se 
solapen amplament, i no es pot discrimi- 
nar entre aquestes dues subespècies tan 
sols per la mida dels ossos. Creiem que 
els materials de la Cova Nova deuen 
pertànyer a la subespècie diomedea per 
motius biogeogràfics. 

Calonectris diomedea diomedea cria 
actualment a les illes de la Mediterrània 
occidental. La subespècie borealis cria a 
algunes de les illes macaronèsiques. Una 


M. McMinn i J.A. Alcover, Ocells del Pleistocé de la Cova Nova 19 


altra subespécie, C. diomedea edwarsi, 
de talla més petita i amb un bec més 
estilitzat, cria a les illes de Cap Verd. 


C. diomedea no és molt abundant als 
jaciments pleistocénics mediterranis. 
Aquesta és la primera citació de l'espécie 
per al Pleistocè superior de Mallorca. 
Florit et al. (1989) l'esmenten al jaciment 
d'Es Pouàs, Eivissa. Ha estat trobat 
també al Pleistocè superior de Sardenya 
(Mayaud i Schaub, 1950), a França, Itàlia 
i Gibraltar (Mourer-Chauviré, 1975b). A 
l'Atlàntic s'ha trobat al Pleistocè medi de 
la Cova de Furinha (Portugal) i a diversos 
jaciments holocens de Canàries. 


ORDRE ACCIPITRIFORMES 
FAMÍLIA ACCIPITRIDAE 
Accipiter nisus Linnaeus 1758 


MATERIAL. MNCM 21299: escàpula 
dreta mancada d'una part del seu extrem 
dorsal. Nombre mínim d'individus: 1. 

L'escàpula MNCM 21299 presenta 
els trets morfológics de les accipitrifor- 
mes. Per la seva mida pertany a una au 
de talla mitjana. La seva pertinenca a 
Accipiter es basa en els següents 
caràcters: la regió del coll és estreta, 
mentre que el corpus és molt ample (molt 
més que a Circus i Pernis), l'apex 
scapulae és molt estret (cosa que 
confereix a l'os l'aspecte característic de 
sabre que és típic d'Accipiter); el 
tuberculum coracoideus està poc 
desenvolupat, l'apex acromialis acaba fent 
un angle agut dirigit cap al crani. La mida 
de l'os exclou la seva pertinença a Acci- 
piter gentilis. Les valors extremes de 
l'amplària màxima de la regió craniana de 
l'escàpula de A. gentilis són 12.6 i 16.3 
mm (n = 58, Otto, 1981). Per als 


exemplars de comparació que tenim de 
A. nisus aquesta mesura se situa entre 
9.50 i 9.77 mm (n = 3,941 939). L'exemplar 
MNCM 21299 en fa 10.45 mm, una valor 
molt similar a les de A. nisus, i molt per 
davall de les de A. gentilis. No hem pogut 
disposar de materials de comparació de 
A. breviceps, espècie de talla similar a A. 
nisus. No obstant això, l'àrea de 
distribució d'aquesta espécie, la qual 
inclou algunes zones de la Mediterrània 
oriental i de la Mar Negra, permet descar- 
tar-la raonablement de les comparacions 
que hem de fer amb el material de la 
Cova Nova. 

El gavilà, Accipiter nisus, és un ocell 
que cria actualment a quasi tot el 
continent europeu. A les Balears és un 
migrant amb un contingent moderat 
d'individus (Fernandez-Cruz i Araujo, 
1985). S'ha trobat a nombrosos jaciments 
europeus del Pleistocé superior. Se'l 
coneixia previament del Pleistocè superior 
de la Cova de Son Maiol, Esporles 
(Mourer-Chauviré et al. 1977). 


ORDRE FALCONIFORMES 
FAMILIA FALCONIDAE 
Falco cf. naumanni Fleischer 1818 


MATERIAL. MNCM 21346: tíbio-tars 
dret. Nombre mínim d'individus: 1. 

Aquest tíbio-tarstars pertany a un 
falconiforme de talla petita. Atribuim amb 
reserves aquest os a Falco naumanni, 
que té el tíbio-tars de mida i morfologia 
similars a la del fóssil, d'acord amb el 
material de comparació que tenim al 
nostre abast (els ossos de F. tinnunculus, 
F. columbarius i F. subbuteo son més 
grans que el fòssil de la Cova Nova). No 
hem pogut disposar de materials de F. 
vespertinus, espècie de talla similar a F. 

naumanni, amb la qual caldria comparar- 
la en esser possible, per confirmar 
l'atribució taxonòmica provisional que 
presentam. A la taula 1 es presenten les 
principals mesures del tíbio-tars de la 
Cova Nova juntament amb exemplars 
actuals de F. tinnunculus, F. columbarius, 
F. naumani i F. subbuteo. 


ORDRE CHARADRIIFORMES 
FAMILIA ALCIDAE 
Alca torda Linnaeus 1758 


MATERIAL. MNCM 21298: coracoi- 
de esquerre amb el processus lateral 
trencat. Nombre mínim d'individus: 1. 


Hem comparat el coracoide MNCM 
21298 amb els de tots els Alcidae de la 
regió paleàrtica. Aquest os és molt 
característic per a cada espècie, tant per 
les seves mides com pels trets 
diagnòstics que conté. A la taula 2 es 
presenten les principals mesures del 
coracoide de la Cova Nova juntament 
amb les de tots els Alcidae paleàrtics 
actuals. Alle alle és l'espècie més petita, 
mentre que l'extinta Pinguinus impennis 
era la més gran. Osteològicament 
l'exemplar de la Cova Nova pertany 
clarament a Alca torda. El margo medialis 
presenta un regruix característic a nivell 
del foramen supracoracoideum (vegeu la 
figura 1). Aquest tret no s'observa a Uria 





LT APT ADT AMT 
Cova Nova 
Falco cf. naumanni 
MNCM 21346 — 50.34 7.39 5.91 2.80 
Espècies actuals 
Falco tinnunculus 
M 58.47 8.69 6.85 3.29 
Mín. 56.31 8.26 6.25 3.00 
Màx. 60.70 9.31 7.38 3.57 
n 13 13 13 13 
sd 1.42 0.37 0.28 0.15 
Falco naumanni 
47.09 6.99 5.68 2.34 
Falco columbarius 
54.61 8.01 6.65 2.59 
Falco subbuteo 
Mín. 56.92 8.96 7.09 3.20 
57.72 9.31 7.19 3.27 


Màx. 


Taula 1. Principals mesures, en mm, del tíbio-tars del Falco fòssil de talla petita de la Cova Nova 


(MNCM 21346) i de Falconidae paleàrtics actuals. 


Main measurements (in mm) of the tibiotarsus of the small fossil Falco from the Cova Nova (MNCM 


21346) and extant Palaearctic Falconidae. 

i Cepphus. La facies articularis sternalis i 
l'apex medialis són allargats a Alca torda, 
mentre que a Fratercula arctica la facies 
articularis és quasi tan llarga com ampla, 
i l'apex medialis és curt. 

Actualment aquesta espécie colonial 
cria a les costes septentrionals del conti- 
nent europeu, Islàndia, Groenlàndia, la 
Península del Llaurador i Terranova. Les 
poblacions més septentrionals són les 
més migradores. En migrar arriben a pe- 
netrar a la Mediterrània, fins a Marroc i 
Argélia. A les Balears és un hivernant 
bastant escàs. . 

S'han trobat restes fossilíferes 
pleistocéniques d'Alca torda a dipòsits de 
Noruega, Escòssia, Irlanda i França (cos- 
ta atlàntica). A la Mediterrània només se 
n'havien trobat al jaciment d'Arene 
Candide, Ligúria, Itàlia (Cassoli, 1980). La 
troballa d'Alca torda a la Cova Nova 
constitueix la primera citació de l'espècie 
a les Balears. 


ORDRE STRIGIFORMES 
FAMILIA TYTONIDAE - 
Tyto alba Scopoli 1769 


MATERIAL. MNCM 21265: carpome- 
tacarpià dret. Nombre mínim d'individus:1. 

L'exemplar MNCM 21265 presenta la 
facies articularis digitalis Ill a la mateixa 
alçada que la f. a. digitalis Il, tret que 
caracteritza el carpometacarpià de Tyto 
alba davant el de les altres estrigiformes 
paleàrctiques. S'ha comparat aquest 
exemplar amb materials actuals de Tyto 
alba de les Balears, de la Península 
Ibérica i d'Europa central. 

L'òliba Tyto alba presenta actualment 
una distribució pràcticament cosmopolita, i 
viu sempre a zones més o menys 
obertes. Sovint es troba a àrees transfor- 


mades per l'home. A les Balears cria a 
Mallorca, Menorca, Eivissa i Formentera, 
i s'ha detectat la seva presència a Cabre- 
ra i sa Dragonera. 

Durant el Pleistocè superior i Holocè 
Tyto alba presentava una àmplia distribu- 
ció paleàrtica. Tenim testimonis de la seva 
presència a Irlanda, Península Ibèrica, 
França, Mónaco, ltàlia, Sardenya (Mala- 
testa i Suriano, 1970), Suissa, Polònia, 
Grècia, Creta (Weesie 1987) i Israel. S'ha 
trobat a dos jaciments postvvurmians de 
Mallorca, la Cova des Corral des Porcs i 
l'Avenc de l'Hospital (Mourer-Chauviré et 
al. 1977), i al jaciment arqueològic de 
s'lllot (Uerpmann 1971). 


ORDRE PASSERIFORMES 
FAMÍLIA PRUNELLIDAE 
Prunella modularis Linnaeus 1758 


MATERIAL. MNCM 15404, 15412-3, 
15393, 21316: 5 húmers. Nombre mínim 
d'individus: 3. 

L'húmer dels Prunellidae, es 
caracteritza per la presència de dues 
fosses ben desenvolupades i no 
separades per la crus dorsale fossae, i 
per tenir la fossa tricipitalis molt menys 
fonda que la f. pneumoanconaea. D'acord 
amb Jánossy (1983), la f. tricipitalis té una 
tendència a estar pneumatitzada. Prunella 
modularis es diferencia de P. collaris per 
la seva talla més petita (Jánossy, 1983, 
Moreno, 1986). Els fòssils de la Cova 
Nova s'assemblen osteològicament i 
biomètrica a P. modularis. 

P. modularis és una espècie 
paleàrtica que a les regions septentrionals 
sol ocupar les zones de clima temperat- 
fred amb elevades precipitacions, princi- 
palment boscos de muntanya. A les 
regions mediterrànies és sobretot un habi- 

LCo 
Cova Nova 
Alca torda 
MNCM 21298 36.20 
Espécies actuals 
Alca torda M 37.11 
Mín. 35.64 
Màx. 37.86 
n 5 
sd 0.94 
Uria aalge 
|: M 41.40 
Mfn. 39.29 
Màx. 43.03 
n 5 
sd 1.54 
Fratercula arctica 
M 34.51 
Mín. 33.01 
Màx. 35.82 
n 7 
sd 0.85 
Uria lomvia 
40.90 
Cepphus grylle 
33.33 
Alle alle 
23.72 


LMCo 


39.90 
37.56 
41.53 
5 
1.77 


33.48 
31.86 
34.78 
7 
0.90 
39.16 
31.14 


22.67 


AFCo 


0.36 
15.64 
11.22 


7.46 


Taula 2. Principals mesures, en mm, del coracoide d'Alca torda fòssil de la Cova Nova (MNCM 


21298) i dels Alcidae paleàrctics actuals. 


Main measurements (in mm) of the coracoides of the specimen of Alca torda MNCM 21298 and 


actual palaearctic Alcidae. 


tant dels ambients subalpins i alpins. Al 
nord d'Europa les poblacions són 
migrants, i passan l'hivern a les regions 
mediterrànies. Les poblacions de les llles 
Britàniques i d'Europa meridional són 
sedentàries. 


S'han trobat fòssils d'aquesta 
espècie a França, llles Britàniques i 
Ucraina. A Mallorca es coneixen les res- 
tes de Prunella cf. modularis a sa Pedrera 


de s'Onix (Alcover et al., 1981). 

FAMÍLIA TURDIDAE 
Erithacus rubecula Linnaeus 1758 


MATERIAL. MNCM 11219: hümer 
dret; MNCM 11220, 15388: fragments 
d'hümers. Nombre mínim d'individus: 2. 

Erithacus i Luscinia són els ünics 
Turdidae paleàrctics que tenen la fossa 
tricipitalis de l'hümer poc desenvolupada, 
mentre que la f. pneumoanconaea és 
normal. Els hümers de Erithacus i 
Luscinia són molt pareguts. Luscinia pre- 
senta la vorera proximal de la fossa 
tricipitalis més allargada i el cap de 
l'húmer més ample i més aplanat que 
Erithacus rubecula. 

El ropit és una espécie que viu al 
Paleàrtic occidental, a zones de clima 
boreal, temperat i mediterrani. Se sol 
trobar a àrees amb una cobertura arbòria 
moderada. Entre altres bandes cria a la 
Península Ibérica, Nord d'Africa, Itàlia i a 
les illes de Còrsega, Sardenya i Sicília 
(Cramp, 1988). No cria a les Balears, on 
és un hivernant i migrant abundant 
(Fernández-Cruz i Araujo, 1985). 

Com a fòssil se'l coneix al Pleistocè 
d'Irlanda, Anglaterra, França, Còrsega, 
Itàlia, Dinamarca, Hongria, Ucraina, Israel 
i Creta (VVeesie, 1987). A les Balears s'ha 
esmentat Erithacus cf. rubecula al 
jaciment plio-quaternari de sa Pedrera de 
s'Ònix (Alcover et al., 1981). 


FAMÍLIA PASSERIDAE 
Montifringilla nivalis Linnaeus 1758 


MATERIAL. MNCM 21341: mandíbu- 
la. MNCM 15244, 15330-1, 15340, 15349, 
15399: hümers. Nombre mínim d'indi- 
vidus: 4. 

La mandíbula MNCM 21341 presen- 
ta una morfologia característica d'un ocell 


granívor, amb un gran desenvolupament 
dels processus coronoideus i p. pseudo- 
temporalis (Baumel, 1979; Moreno, 
1985). Es pot excloure la seva pertinenca 
als Emberizidae a causa del seu perfil no 
angular. Els Passeridae i els Fringillidae 
presenten els dos processus coronoideus 
de mida similar. Als Passeridae el procés 
anterior és més ample que el posterior i 
es troba dirigit cap adalt (vegeu la figura 
2). Als Fringillidae el procés anterior és 
més aplanat i de mida similar al posterior. 
Montifringilla nivalis té el bec massiu típic 
de la seva família, però més llarg i 
estilitzat que els de Passer i Petronia. La 
mandíbula de M. nivalis es caracteritza 
osteològicament per la seva forma allar- 
gada i per tenir la símfisi més llarga que 
ampla. Les marcades diferències mor- 
fológiques i biomètriques (vegeu la taula 
3) existents entre els diferents Passeridae 
permeten atribuir l'exemplar MNCM 
21341 a Montifringilla nivalis. 

D'altra banda, l'húmer de M. nivalis 
és molt més gran que el de Passer, i 
lleugerament més gran que el de 
Petronia. L'húmer de M. nivalis es dife- 
rencia del de Passer i de Petronia en que 
la fossa tricipitalis no és tan estreta i 
allargada com en aquests. 

El gorrió d'ala blanca viu actualment 
a les regions d'alta muntanya del Paleàr- 
tic, per damunt dels 2000 m, des dels 
Pirineus fins a Mongolia. A l'hivern es 
desplaça a zones més baixes. Esporàdi- 
cament arriben exemplars d'aquesta 
espècie a Mallorca. 

M. nivalis està present al Pleistocè 
de França, Suissa, Txecoslovàquia i 
Ucraina. A Itàlia s'han trobat nombroses 
restes d'aquesta espècie al jaciment de 
Arene Candide, de la darrera fase de la 
glaciació würmiana (Cassoli , 1980) 

LM LS 
Cova Nova 
Montifringilla nivalis 
MNCM 21341 24.83 6.60 
Espécies actuals 
Montifrigilla nivalis 
23.82 6.59 
Petronia petronia 
23.17 7.62 
Passer domesticus 
M 21.48 6.09 
Mín. 20.78 5.35 
Màx. 21.95 6.38 
n 12 12 
sd 0.35 0.29 
Passer hispaniolensis 
21.14 5.79 
Mín. 20.56 5.45 
Màx. 22.03 6.32 
n 4 4 
sd 0.65 0.37 
Passer montanus 
Mín. 18.39 5.04 
Màx. 19.31 5.33 
n 2 2 


Taula 3. Principals mesures, en mm, de la 
mandibula MNCM 21341 de Montifringilla nivalis 
de la Cova Nova i dels Passeridae actuals. 
Main measurements (in mm) of the mandible 
MNCM 21341 of Montifringilla nivalis from the 
Cova Nova and of recent Passeridae. 


FAMÍLIA FRINGILLIDAE 
Fringilla sp., aff. F. coelebs/F. 
montifringilla 


MATERIAL. MNCM 11215, 15366, 
15368, 15400-1, 15405-7, 15410: Hú- 
mers. Nombre mínim d'individus: 7. 


L'húmer en el gènere Fringilla es 
caracteritza per l'amplària de la crus: 
dorsale, on es troba una excavació alta- 
ment diagnóstica. No es coneixen 
característiques morfológiques ni biomé- 
triques que permetin discriminar les dues 
espécies paleàrctiques de Fringilla. Els 
fóssils de la Cova Nova són idéntics als 
exemplars actuals del gènere Fringilla. 

F. coelebs té actualment una pobla- 
ció sedentària a Mallorca i a Menorca. 
D'altra banda, nombrosos individus 
d'aquesta espècie hivernen a les Balears 
provinents d'Europa septentrional. F. 
montifringilla viu principalment als boscos 
de Fagus sylvaticus del centre i del nord 
d'Europa. A les Balears és un migrant i 
hivernant escàs. 

Fringilla coelebs es coneix en 
nombrosos dipòsits pleistocens: Irlanda, 
llles Britàniques, Gibraltar, França, 
Còrsega, Sardenya, ltàlia, Suissa, Txe- 
coslovàquia, Hongria, Romania, Ucraina i 
Israel. F. montifringilla només s'ha trobat 
a Suissa, Alemanya, Txecoslovàquia i 
Hongria. A Creta apareixen restes de 
Fringilla que han estat atribuits a aquest 
gènere per VVeesie (1987), però sense 
que s'hagin pogut determinar a nivell 
específic. A les Balears s'han trobat res- 
tes de F. coelebs a Sa Pedrera de S'Ònix 
(Mourer-Chauviré et al., 1977). 


Discussió 


Amb aquest treball s'afegeixen 9 ta- 
xons al catàleg paleornitològic de la Cova 
Nova. N'hi ha quatre que són nous per al 
registre fossilífer de Mallorca, mentre que 
3 ho són per al registre fossilífer de totes 
les Balears. Aquest jaciment ha esdevin- 
gut el depòsit paleornitológic més impor- 
tant del Pleistocé superior de Mallorca. 

Zones 
Climàtiques 

Accipiter nisus SA-STR 
Aquila chrysaetos B-TC 
Falco tinnunculus B-TR 
Falco eleonorae TC-STR 
Anas crecca SA-TR 
Scolopax rusticola B-TC 
Columba livia T-ST 
Tyto alba T-TR 
Apus melba T-TR 
Upupa epops TC-STR 
Melanocorypha calandra TC-STR 
Ptyonoprogne rupestris T-STR 
Prunella modularis SA-TC 
Prunella collaris TC 
Erithacus rubecula B-STR 
Turdus merula B-TC 
Turdus viscivorus B-TC 
Lanius minor T-STR 
Lanius excubitor SA-STR 
Pyrrhocorax graculus TC 
Pyrrhocorax pyrrhocorax T-TC 
Corvus corone SA-TC 
Montifringilla nivalis TC 
Loxia curvirostra SA-TC 
Fringilla sp. SA-TC 
Pyrrhula pyrrhula B-TC 

Estatus 
Hàbitats actual 
Bosc MH 
Muntanya E 
Espais oberts N 
Costa N 
Aigües interiors MH 
Bosc MH 
Costa i munytanya N 
Espais oberts N 
Costa i muntanya N 
Espais oberts N 
Espais oberts A 
Muntanya i costa N 
Bosc MH 
Alta muntanya MH 
Bosc MH 
Espais oberts N 
Espais oberts MH 
Espais oberts A 
Espais oberts A 
Alta muntanya E 
Muntanya i costa E 
Espais oberts A 
Alta muntanya A 
Bosc N 
Bosc 7 
Bosc A 


* Fringilla coelebs és nidificant, mentre que F. montifringilla és hivernant i migrant. 


Taula 4. Ocells terrestres i d'aigües interiors trobades a la Cova Nova. Sigles: SA, subàrtic, B, boreal; 
T, temperada: TC, temperada càlida: STR subtropical, TR, tropical. La columna d'estatus es refereix a 


les espècies a Mallorca: N, nidificant, E, extint, M, migrant, H, hivernant: A, accidental (Fernandez- 


Cruz i Araujo, 1985). 


Terrestrial and continental water fowl from the Cova Nova. Abbreviations: SA, subarctic, B, boreal; T, 


temperate; TC, warm-temperate; STR, subtropical; TR, tropical. The column for status refers to the 
species in Mallorca: N, breeding population; E, extinct; M, migratory; H, winter visitor; A, accidental. 


26 Boll. Soc. Hist. Nat. Balears, 35 (1992) 


Les noves troballes permeten des- 
cartar la hipótési d'una introducció antro- 
pocòrica de les òlibes a Mallorca. Florit i 
Alcover (19870) havien postulat que Tyto 
balearica hauria pogut sobreviure fins a 
l'arribada de l'home, i que hauria estat 
substituida per 7. alba a partir del 
moment que es va produir la substitució 
de la fauna endèmica de micromamífers 
per alguns elements de la fauna actual. T. 
alba ha estat probablement el principal 
agent acumulador d'ossos de microma- 
mífers i de petits ocells al jaciment de la 
Cova Nova. 

A la Cova Nova s'han trobat tres 
espécies d'aus marines: Calonectris 
diomedea, Phalacrocorax aristotelis i Alca 
torda. Les dues primeres crien actual- 
ment a les Balears i hi són bastant comu- 
nes. C. diomedea és una espécie d'aigües 
càlides, mentre que P. aristotelis cria tant 
a les costes mediterrànies com a les cos- 
tes  escandinaves. A. torda cria 
exclusivament a les costes de l'Atlàntic 
Nord i és un hivernant escàs a la Medi- 
terrània. La seva presència al registre 
fossilífer no testimonia que criàs a la 
Mediterrània. Durant el màxim de les 
glaciacions les àrees de cria d'espécies 
que actualment només crien a les regions 
àrtiques i subàrtiques arribaven a les cos- 
tes atlàntiques de la Península Ibérica. 
Mourer-Chauviré i Antunes (1991) troben 
restes de Alca torda, Pinguinus impennis, 
Gavia stellata, Melanitta fusca, Melanitta 
nigra i Clangula hyemalis al Pleistocè del 
sud de Portugal. És probable que durant 
aquests períodes la presència d'Alca tor- 
da i d'altres Alcidae fos més frequent a la 
Mediterrània. 

Hem de suposar que els requeri- 
ments ecològics de les espècies d'ocells 
no han canviat notablement des del 
Pleistocè fins a l'actualitat (Moreau, 


1954). Per això es poden realitzar recons- 
truccions paleoclimàtiques i paleoambien- 
tals present com a fonament les associa- 
cions paleornitològiques trobades, a partir 
dels coneixements que tenim sobre els 
hàbitats actuals de les espècies (Baird, 
1989). A la taula 4 es presenta la llista de 
les aus terrestres i d'aigues dolces pro- 
vinents de la Cova Nova. A cada espècie 
se li ha assignat una zona climàtica. Quan 
les preferències d'una espècie abasten 
vàries Zones climàtiques s'assenyalen les 
Zones climàtiques extremes, la més càlida 
i la més freda. També s'esmenta la seva 
preferència d'hàbitat, d'acord amb el mo- 
del emprat per Mourer-Chauviré (1975a), 
la seva preséncia o abséncia a les 
Balears i el seu caràcter migratori. 

Algunes de les espécies de l'ornito- 
fauna fòssil de la Cova Nova són clara- 
ment indicadores d'un clima més fred que 
l'actual. N'hi ha de dues castes: espècies 
que actualment viuen a les zones d'alta 
muntanya (Montifringilla nivalis, Pyrrhoco- 
rax pyrrhocoràx, Pyrrhocorax graculus, 
Prunella modularis) i espècies típiques de 
boscos boreals i temperats (Loxia cur- 
virostra, Pyrrhula pyrrhula). La majoria 
d'aquestes espècies d'ocells són seden- 
tàriés o realitzen migracions curtes. Amb 
la sola excepció del trencapinyons Loxia 
curvirostra, cap d'aquestes espècies for- 
ma part de l'ornitofauna actual de les 
Balears, tot i que n'hi ha algunes que en 
són visitants accidentals. 

Les espècies que hem considerat 
d'alta muntanya tenen, totes, una distribu- 
ció actual molt semblànt. Al continent 
europeu estan confinades a les principals 
cadenes riuntanyenques. Només Pyrrho- 
corax pyrrhocoórax s'esten també a zones 
més baixes. Aquestes distribucions sem- 
blen ésser relíquies del que durant la 
darrera glaciació degué esser una àrea de 

distribució molt més àmplia, que incloia 
extenses àrees continentals i les grans 
illes de la Mediterrània. Aquesta interpre- 
tació està recolzada sobre el registre 
fossilífer d'aquestes espècies, el qual 
permet unir poblacions que actualment es 
troben aillades (Tyrberg, 1991a). Loxia 
curvirostra, sedentària actualment a les 
Balears, és un cas especial. Ha d'esser 
considerada com a una població que es 
va quedar aillada en tornar-se més càlid 
el clima, i que es va adaptar a viure als 
boscos de Pinus halepensis (Tyrberg, 
1991b). 

Devora aquestes espècies indicado- 
res d'un clima més fred que l'actual n'hi 
ha d'altres que són típiques de clima 
mediterrani. N'hi ha que crien actualment 
a les Balears (Falco eleonorae, Apus mel- 
ba, Upupa epops i Ptyonoprogne rupes- 
tris). Melanocorypha calandra no cria 
actualment a les Balears. Scolopax rusti- 
cola, Prunella modularis, Erithacus 
rubecula i Fringilla sp. són ocells de bos- 
cos temperats que passen l'hivern a l'àrea 
mediterrània, i no podem afirmar si la 
seva presència al jaciment de la Cova 
Nova és degut a un clima més fred o no. 
Les altres espècies lliurades pel jaciment 
de la Cova Nova ocupen àrees que 
abasten diferents zones climàtiques. N'hi 
ha que crien actualment a les illes, com 
Falco tinnunculus, Columba livia, Tyto 
alba, i Turdus merula. Altres hi són 
hivernants o migrants comuns, com Anas 
crecca, Accipiter nisus i Turdus viscivorus. 
Aquila chrysaetos, Lanius excubitor i 
Corvus corone són espècies sedentàries 
que actualment no crien a les Balears, 
però ho deguéren fer.en el passat. 

Probablement la major part de la fau- 
na del jaciment de la Cova Nova és de la 
mateixa edat (veure Florit i Alcover, 
1987b), tant les espècies mediterrànies 


com les típiques de clima fred. Malaura- 
dament no disposam de la seva cronolo- 
gia absoluta, i per això no hem realitzat 
comparacions amb altres ornitofaunes 
coetànies. A Creta les aus típiques de 
clima fred foren més nombroses que les 
típiques de clima càlid durant el Pleistocè 
superior, mentre que a l'actualitat és a 
l'enrevés (VVeesie, 1987). Les poques 
dades que tenim apunten cap a un 
fenomen similar a Mallorca. 


Agraiments 


Les noves prospeccions paleontolò- 
giques que ens han lliurat els materials i 
que són objecte de la present nota s'han 
pogut realitzar gràcies a l'autorització de 
l'empresa "Coves d'Artà". Aquest treball 
s'inclou en el Projecte d'Investigació de la 
DGICYT PB88-0041 "Biogeografia Insular 
i Nesoevolució". 

Fig. 1. Coracoide d'A/ca torda. a: espècimen actual MNCM 20767. b: espècimen fòssil MNCM 21298 
La fletxa assenyala el margo medialis. Escala-10 mm. 


Alca torda coracoides, arrow indicates margo medialis. a: recent specimen MNCM 20767. b: fossil 
specimen from Cova Nova MNCM 21298. Scale-10 mm 

Madrid. La fletxa assenyala els processus coronoideus. Escala- 10 mm. 

Mandibles in dorsal and ventral view of the specimen MNCM 21341 and of different European Palaearctic 
Passeridae and Fringillidae, arrow indicates processus coronoideus. a: Montifringilla nivalis, recent 
specimen (MNCM 3821). b: Montifringilla nivalis, fossil specimen from Cova Nova (MNCM 21341). c: 
Petronia petronia, recent specimen (CEMM 8307162). d: Passer domesticus, recent specimen (MNCM 
9974). e: Fringilla coelebs, recent specimen (MNCM 12518). f: Carduelis chloris, recent specimen (MNCM 
12916). Scale- 10 mm. Taula 1. 

